PREGÀRIA DELS FIDELS

20 DE SETEMBRE DE 2026 | D. 25 DE DURANT L’ANY / A
Pregària universal: Adrecem la nostra pregària a Déu, que és generós i estima tothom, i diguem: ESCOLTEU-NOS, PARE.
1. Per l’Església i per cada un dels seus membres. Per les persones que s’obren a la fe i per aquelles que encara no han trobat Déu, que és ben a prop seu. PREGUEM.
2. Pel món del treball. Pels treballadors, pels sindicats i pels empresaris. Pel govern, que ha de gestionar l’economia del país. PREGUEM.
3. Per les persones i les famílies que treballen en feines temporals, especialment per aquelles que ho fan en empreses turístiques i en condicions laborals precàries. Per les que practiquen el turisme. PREGUEM.
4. Per les persones que estan malaltes i per les que en tenen cura a casa, a les residències i als hospitals. PREGUEM.
5. Per la Creació, la nostra casa comuna. Per les persones, entitats i institucions que treballen al servei d’una ecologia integral que afavoreixi la vida dels pobles més pobres. PREGUEM.
6. Per nosaltres, que participem d’aquesta Eucaristia, aliment que ens ensenya a compartir. Preguem.
Escolteu, Pare ple de bondat, la pregària del vostre poble, i infoneu-nos el vostre Esperit Sant. Per Crist, Senyor nostre.


Trobareu aquest i altres materials (full per a la celebració, orientacions de la celebració, notes exegètiques, projecte d’homilia, etc.) en la versió impresa de Missa Dominical.

